Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 882/14/8806	Košice, 30.1.2015
EEČ : 2-65-25-2015

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Okresnému úradu XXXXX - okolie

    dňa 15.12.2014 v čase okolo 17.30 hod. v obci XXXXX, okres XXXXX - okolie,  v chodbe rodinného domu na Hrubečskej ul. č. 103/40 pod vplyvom alkoholu  vulgárne nadával svojej zdravotne ťažko postihnutej matke XXXXX, zaháňal sa na ňu rukami a vyhrážal sa jej, že vezme nôž a podreže ju a zabije, vzbudiac u nej dôvodnú obavu z uskutočnenia týchto vyhrážok, 

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
Uznesením povereného príslušníka Obvodného oddelenia PZ v Kysaku sp. zn. ČVS:ORP-1377/KY-KS-2014 zo 16.12.2014 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX za prečin nebezpečného vyhrážania podľa § 360 ods. 1, ods. 2 písm. b) Trestného zákona s použitím § 139 ods. 1 písm. c), písm. f) Trestného zákona, ktorého sa mal dopustiť na tom skutkovom základe, ako je to vyššie uvedené.
       
    Po skončení skráteného  vyšetrovania poverený príslušník PZ predložil  vyšetrovací spis s návrhom na postúpenie veci podľa § 214 ods. 1 Trestného poriadku.
- 2 -

    Preskúmaním  vyšetrovacieho  spisu  bolo  zistené, že  návrh povereného príslušníka PZ  má   oporu vo výsledkoch skráteného vyšetrovania.

    Poverený príslušník PZ začal trestné stíhanie a súčasne vzniesol obvinenie XXXXX  na základe trestného oznámenia, ktoré podala na Obvodnom oddelení PZ v Kysaku dňa 15.12.2014 poškodená XXXXX a ktoré doplnila dňa 16.12.2014.

    Obvinený po vznesení obvinenia využil svoje zákonné právo nevypovedať ku skutku, ktorý je predmetom uznesenia o vznesení obvinenia.. 
    
    Poškodená XXXXX, matka obvineného, v procesnom postavení svedkyne - poškodenej, odoprela výpoveď v intenciach § 130 ods. 1 Trestného poriadku. 

    Rovnako svedok XXXXX, otec obvineného, využijúc svoje zákonné právo v zmysle § 130 ods. 1 Trestného poriadku, odoprel výpoveď.

    Prečinu nebezpečného vyhrážania podľa § 360 ods. 1 Trestného zákona sa dopustí ten, kto sa inému vyhráža smrťou,  ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu.

    Poukazujúc na uvedené je potrebné konštatovať, že nebolo preukázané, že obvinený svojím konaním naplnil pojmové znaky skutkovej podstaty vyššie uvedeného prečinu.

    Skutok obvineného však možno posudzovať ako priestupok, na prejednanie ktorého  je vecne a miestne príslušný Okresný úrad XXXXX - okolie.
	
     Podľa § 214 ods. 1 Trestného poriadku prokurátor alebo policajt postúpi inému orgánu, ak výsledky vyšetrovania alebo skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom alebo iným správnym deliktom alebo by mohol byť prejednaný v disciplinárnom konaní.

    Podľa § 214 ods. 2 Trestného poriadku policajt postúpi vec inému orgánu, iba ak vo veci nebolo vznesené obvinenie. 

    Poukazujúc na vyššie uvedené som rozhodla tak, ako sa to konštatuje vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Rybovičová
prokurátorka